kardosdrur/scandi-wiki huggingface dataset:
Riddarfjärden

Riddarfjärden er det østligste sund i Mälaren og ligger ved Stockholm mellem bydelene Marieberg, Kungsholmen, Norrmalm, Riddarholmen og Gamla stan i nord, samt Södermalm og Långholmen i syd. Västerbron er den vestlige grænse, mens Vasabron er østlig grænse.

Riddarfjärden er 2.700 meter lang i øst-vestlig retning og 400 meter bred på det smalleste sted. Gennemsnitlig dybde er 15-20 meter, den største dybde er 23 meter. Strandlinjen er 6.400 meter.

Riddarfjärden munder ud i Norrström og Söderström mod Saltsjön og Østersøen. 
Grænsen mellem landskaberne Uppland og Södermanland går gennem Västerbrons midterste spænd.

Stockholms geografi
Sveriges geografi
Lee County (Texas)

Lee County er et county i den amerikanske delstat Texas.

Counties i Texas
Långholmen

Långholmen er en lille ø på 0,36 km2, med 139 indbyggere, som også udgør en bydel i det centrale Stockholm.

Det er en lang og smal holm (1380 x 405 meter) som ligger mellem Kungsholmen og Södermalm. Västerbron strækker sig over Långholmen, og mellem Södermalm og Långholmen går det smalle Pålsundet. Mod nord ligger Riddarfjärden

Bydele i Stockholm
Øer i Mälaren
Gino Rossi

Gino Rossi (født 29. maj 1908, død 1987) var en italiensk bokser, som deltog i de olympiske lege 1932 i Los Angeles.
 
Rossi stillede op i letsværvægt ved OL 1932. Han vandt først over en græsk bokser, hvorpå han i semifinalen vandt uden kamp over ireren Jim Murphy. I finalen tabte han til sydafrikanske David Carstens, der havde vundet over danske Peter Jørgensen i semifinalen. Dermed blev medaljefordelingen, at Carstens fik guld, Rossi sølv og Jørgensen bronze.

Rossi var også professionel, men havde ikke større succes.

Referencer

Eksterne henvisninger 

Boksere fra Italien
Deltagere for Italien ved sommer-OL 1932
Olympiske sølvmedaljevindere fra Italien
Olympiske boksere fra Italien
Boksere ved sommer-OL 1932
Personer fra Piacenza
Andrews County

Andrews County er et county i den amerikanske delstat Texas, der er placeret i den vestlige del af delstaten og grænser op mod Gaines County i nord, Martin County i øst, Midland County i sydøst, Ector County i syd og mod Winkler County i sydvest. Andrews County grænser også mod delstaten New Mexico i vest.

Andrews Countys totale areal er 3.888 km², hvoraf 1 km² er vand. I 2000 havde Andrews County 13.004 indbyggere. Det administrative centrum ligger i byen Andrews. 

Counties i Texas
Aransas County

Aransas County er et county i den amerikanske delstat Texas beliggende i den syd-østlige del af delstaten. Aransas County grænser op imod den Mexicanske Golf i sydøst, Calhoun County i nordøst, Nueces County i syd, San Patricio County i vest og mod Refugio County i nordvest.
 
Aransas Countys  areal er 1.367 km², hvoraf 715 km² er vand. Aransas County havde i 2000  22.497 indbyggere.

Det administrative centrum ligger i byen Rockport.

Eksterne henvisninger 

Counties i Texas
Archer County

Archer County er et county i den amerikanske delstat Texas. Amtet ligger i den centrale del af delstaten og grænser op imod Wichita County i nord, Clay County i øst, Jack County i sydøst, Young County i syd og mod Baylor County i vest.

Archer Countys totale areal er 2.398 km² hvoraf 42 km² er vand. I 2005 havde amtet 9.095 indbyggere og administrationscentret ligger i byen Archer City. Amtet har fået sit navn efter Branch Tanner Archer. 

Counties i Texas
Armstrong County (Texas)

Armstrong County er et county i den amerikanske delstat Texas. Amtet ligger i den nordlige del af delstaten og grænser op imod Carson County i nord, Gray County i nordøst, Donley County i øst, Briscoe County i syd, Swisher County i sydvest, Randall County i vest og mod Potter County i nordvest.

Armstrong Countys totale areal er 2 367 km² hvoraf 0 km² er vand. I 2000 havde amtet 2 148 indbyggere.

Administrationsbyen er Claude.

 

Counties i Texas
Lipscomb County

Lipscomb County er et county i den amerikanske delstat Texas.

Counties i Texas
Live Oak County

Live Oak County er et county i den amerikanske delstat Texas.

Counties i Texas
Llano County

Llano County er et county i den amerikanske delstat Texas.

Byer 
 Bluffton
 Buchanan Dam
 Castell
 Click
 Horseshoe Bay
 Kingsland
 Llano
 Sunrise Beach Village
 Tow
 Valley Spring

Counties i Texas
Luigi Rovati

Luigi Rovati (født 24. november 1904 i Milano, død 8. marts 1989) var en italiensk bokser, som deltog i de olympiske lege 1932 i Los Angeles.
 
Rovati vandt en firenationersturnering i Berlin i maj 1932, og dette gav ham billetten til OL samme år.
Rovati stillede op i sværvægt, hvor der kun var seks deltagere. Rovati var oversidder i første runde og mødte derpå Fred Meary fra USA i semifinalen. Denne kamp vandt Rovati, der dermed var i finalen mod argentineren Santiago Lovell, som argentineren vandt.

Rovati forsøgte sig senere som professionel, men han tabte alle fire kampe, han stillede op i, og i 1937 indstillede han derfor karrieren.

Referencer

Eksterne henvisninger 

Boksere fra Italien
Deltagere for Italien ved sommer-OL 1932
Olympiske sølvmedaljevindere fra Italien
Olympiske boksere fra Italien
Boksere ved sommer-OL 1932
Greyhound

Greyhound er en hunderace. Den bruges blandt andet til hundevæddeløb, hvor de kan opnå en hastighed på cirka 70 kilometer i timen.

Kilder

Eksterne henvisninger 

Væddeløbshunde
Selje Kloster

Selje Kloster er ruinerne af et benediktinerkloster på øen Selja i Stad kommune i Vestland fylke i Norge. Klosteret liggere syd for Stadlandet, på vestsiden af øen, ud mod Sildagapet og Stadhavet. Øen Selja ligger 15 minutter med båd fra fastlands-Selje. Øen er 1,56 km² og består af lyng, mose og lidt skov. Højeste punktet er Varden, der er 201 moh.

Oprettelsen af et bispesæde på Selja i 1068 og senere byggningen af et benediktinerkloster skal ses i sammenhæng med Sunniva-legenden og helgeninden Sunniva af Selja. Olav Tryggvason har en central plads i Seljas historie. Han gik i land på øen i 996, fandt resterne efter Seljemændene og Sunniva, og lod en kirke bygge på stedet.

Der er rester efter fire kirker på Selja. Det er Mikaelskirken, Albanuskirken, Sunnivakirken og fylkeskirken.

Eksterne henvisninger 

 
 Selje kloster på katolsk.no
 Titulærbiskopper til Selja
 Seljumannamesse

Vestlands geografi
Klostre i Norge
Norge i middelalderen
Stad
Vedtagelse

Vedtagelse af noget, er  det endeligt at vælge en bestemt løsning på et problem, normalt gennem forhandling, afstemning o.l. i en gruppe; eks.:  vedtagelsen af loven trak i langdrag.

I jura betyder  det f.eks. at gå med til at lade sig idømme en bøde.

Ord og vendinger
Carl Johan Anker

Carl Johan Anker (født 22. maj 1835 på faderens gods Storhamar i Vang, død 25. november 1903 i Kristiania) var en norsk officer og publicist, sønnesøn af Carsten Anker og søn af generalmajor Erik Theodor Christian Bernhard Anker (1785-1858) i hans ægteskab med den danske (senere norske) hofdame Betsy Sneedorff (1800-1875), datter af kontreadmiral H.C. Sneedorff. 

Anker blev officer 1855, var 1869-72 ordonnansofficer hos Carl XV, fra 1873 kammerherre hos Oscar II og avancerede som militær 1897 til oberstløjtnant. Anker indlagde sig et navn som forfatter af en stor mængde genealogiske, historiske og krigsvidenskabelige skrifter som Kontreadmiral H. C. Sneedorffs Personlighed og Virksomhed (1884), Biografiske Data om 330 norske Generalspersoner (1885), Norske Frivillige i de danske Forsvarskrige (1887), Nordmænd i udenlandske Krige efter 1814, I-II (1888-89), Prins Karl af Hessens Optegnelser (1893), Uddrag af diplomatiske Indberetninger om Unionens Forberedelse og Tilblivelse 1814 (1894), Fra svenske Arkiver om Unionens Forberedelse 1814 (1898) og Christian Frederik og Carsten Ankers Brevveksling (1901, 2. reviderte udgave 1904).

Kilder 

 

Faglitterære forfattere fra Norge
Officerer fra Norge
Genealoger fra Norge
Modtagere af Ingenio et arti
Militærhistorikere fra Norge
Dansksprogede forfattere fra Norge
Salmonsens
Gasværket

Gasværket kan henvise til:

 Gasværket (dokumentarfilm) – dansk dokumentarfilm fra 1944 instrueret af Arne Laugsand
 Gasværket (film) – dansk animationsfilm fra 1971 instrueret af Ib Spang Olsen
 Østre Gasværk Teater – har brugt navnet i en periode
Torchwood

Torchwood (i tredje sæson Torchwood: Children of Earth) er en britisk spin-off-serie til tv-serien Doctor Who.  Serien, der primært foregår i Cardiff i Wales, blev skabt af Russell T. Davies, og havde premiere i 2006.

Hovedperson i serien er Captain Jack Harkness (John Barrowman), som ikke kan dø og har levet på jorden siden det 19. århundrede.  Harkness var tidsagent og sammen med sit hold, der blandt andre består af Gwen Cooper (Eve Myles) og Ianto Jones (Gareth David-Lloyd), jager de rumvæsener og beskytter jorden.

Eksterne henvisninger 
 

Tv-programmer fra BBC
Science fiction-tv-serier fra Storbritannien
Cardiff
Spin-off
Doctor Who
Britiske tv-serier fra 2000'erne
Britiske tv-serier fra 2010'erne
Feberredning

En feberredning er en vending, som for det meste bliver brugt i sport, som fx hvis en målmand som redder et godt skud. Udtrykket bruges også i andre  situationer, hvor en ulykke eller en pinlig situation afværges.

Sport
Ord og vendinger
TARDIS

TARDIS (forkortelse af Time And Relative Dimension In Space) er navnet på Doktorens fartøj i den britiske tv-serie Doctor Who. TARDIS kan rejse i tid og rum, som navnet antyder, og var oprindeligt designet til at passe ind i sine omgivelser. Denne funktion gik dog i stykker i det første afsnit af serien i 1963, og TARDIS ligner derfor permanent en britisk politikiosk fra 1960'erne. Når man ser den udefra, har den samme størrelse som en telefonboks, men den er større indeni. Dette design blev brugt for at gøre produktionen billigere.

Doktoren rejser i TARDIS'en for sammen med sine ledsagere at opleve og se hele universet. Når TARDIS "letter" og "lander", forsvinder og fremtones den pulserende med en "worp worp" lyd. Dette har ikke været ændret siden 1963. TARDIS'ens indre har dog ændret design mange gange siden 1963. Indretningen er også i konstant forandring, ikke engang Doktoren har været overalt på skibet.

TARDIS'en er blevet en stor del af den britiske populærkultur, og den blå politikiosk bliver i højere grad associeret med Doktorens fartøj end den oprindelige inspirationskilde. Navnet TARDIS er et registreret varemærke under British Broadcasting Corporation (BBC).

Referencer 

Litteratur

Eksterne henvisninger 

 The TARDIS Library  – A guide to the history of TARDIS props by Anthony Sibley
 Doctor Who Collectibles: An Annotated Bibliography
 Policeboxes.com – a catalogue of model police boxes
 TARDIS sound effect from the current series (MP3)

Doctor Who
Planteforædling

Planteforædling er en proces, hvorved der bevidst udvikles nye genetisk forbedrede planter. Udviklingen sker gennem kunstig selektion ved parring af eksisterende planter med andre individuelle planter, hvorved der fremkommer planter med de ønskede egenskaber.

Planteforædling har været benyttet af mennesket gennem mange tusinde år, men med Gregor Mendels udviking af arvelighedslæren blev planteforædlingen sat i system. Udviklingen af teknik til gensplejsning har givet yderligere muligheder for planteforædling.

Se også 
 Bioforstærkning
 Kulturplante
 Domesticering

Eksterne links 
 Den store Danske

Plantedyrkning
Challenge Cup 2010-11 (mænd)

Challenge Cup 2010–11 for mænd var den 11. udgave af Challenge Cup arrangeret af European Handball Federation. Turneringen havde deltagelse af 39 klubber og blev spillet i perioden 1. oktober 2010 – 23. maj 2011.

Turneringen blev vundet af RK Cimos Koper fra Slovenien, som i finalen besejrede SL Benfica fra Portugal med 58-54 over to kampe. Det var RK Cimos Kopers første Europa Cup-titel,

Resultater

2. runde 

Anden runde havde deltagelse af 12 hold, som spillede om fem ledige pladser i tredje runde. De 12 hold var inddelt i fire grupper, som hver spillede en enkeltturnering. Vinderne og toerne i gruppe A og B gik videre til 3. runde, mens kun vinderen af gruppe C gik videre.

Gruppe A 

Kampene i gruppe A blev spillet i Buzet, Kroatien.

Gruppe B 

Kampene i gruppe B blev spillet i Živinice, Bosnien og Hercegovina.

Gruppe C 

Kampene i gruppe C blev spillet i Stord og Tysnes, Norge.

3. runde 

Tredje runde havde deltagelse af 32 hold, der spillede om 16 pladser i ottendedelsfinalerne. De deltagende hold var:
 Fem hold fra 2. runde.
 27 seedede hold, der først trådte ind i turneringen i 3. runde.

Ottendedelsfinaler 

Ottendelsfinalerne havde deltagelse af de 16 vinderhold fra 3. runde, som spillede om otte pladser i kvartfinalerne.

Kvartfinaler 

Kvartfinalerne havde deltagelse af de otte vinderhold fra ottendedelsfinalerne, som spillede om fire pladser i semifinalerne.

Semifinaler 

Semifinalerne havde deltagelse af de fire vinderhold fra kvartfinalerne, som spillede om de to pladser i finalen.

Finale

Kilder / eksterne henvisninger 
EHF – Challenge Cup 2010/11

Noter 

Sæsoner i Challenge Cup
Håndbold i 2010
Håndbold i 2011
Hitman: Absolution

Hitman: Absolution er et computerspil, det femte i Hitman serien. Spillet er udviklet af det danske firma IO Interactive og er udgivet af Square Enix, som det første spil i serien. Agent 47 vender tilbage som protagonist. Spillet blev udgivet 20. november 2012.

Produktion 
Planerne for at fortsætte Hitman serien blev offentliggjort i 2007. Meget lidt blev hørt om Hitman 5, som det var kendt som dengang, indtil i Maj 2009 hvor udgiveren Eidos bekræftede at spillet var under udvikling.

Referencer

Eksterne henvisninger 
 Hitman 5 på Gamereactor.dk

Computerspil fra 2012
Absolution
Windows-spil
PlayStation 3-spil
Xbox 360-spil
Mac OS X-spil
Adventurespil
Actionspil
Apa Sherpa

Apa Sherpa (født Lhakpa Tenzing Sherpa ca. 1960 i landsbyen Thame i Solukhumbu, Nepal) er en succesrig bjergbestiger, der 11. maj 2011 nåede toppen af Mount Everest (8.848 m) for 21. gang. Han slog dermed endnu en gang sin egen rekord som den person som har stået på toppen flest gange, og han slog endnu engang sit tilnavn "Super Sherpa" fast, et tilnavn han har fået for illustrere den lethed, hvormed han har gennemført sine bestigninger.

Apa nåede første gang toppen af Mount Everest i sit fjerde forsøg. Det skete den 10. maj 1990, hvor han deltog på et team fra New Zealand, anført af den erfarne Rob Hall og med deltagelse af Peter Hillary, søn af Edmund Hillary. Derefter indledte Apa Sherpa en karriere som Sirdar, or chief Sherpa, for en række bjergbestigningsekspeditioner. Med undtagelse af årene 1996 og 2001 har han været på toppen af Mount Everest hvert år siden 1990, og i 1992 enddog to gange. Derudover har han også deltaget i ekspeditioner og topforsøg, som ikke er lykkedes.

Efter Apa Sherpas succesrige 20. bestigning i maj 2010 udtalte Apa at det var hans erfaring, at det er blevet gradvis vanskeligere at bestige Mount Everest på grund af det smeltende isdække og den bare klippeoverflade, som nu stikker frem og gør det vanskeligere at etablere sikre vandreruter op ad bjerget. Han tillægger klimaforandringer og den globale opvarmning skylden for disse ændringer.

Referencer 

Bjergbestigere fra Nepal
Klatrere, der har besteget Mount Everest
Absolute New Country 4

Absolute New Country 4, kompilation i serien Absolute New Country udgivet i 1996.

Spor 
 Clay Walker – "Hand Me Down Heart"
 Dwight Yoakam – "Heart Of Stone"
 Curtis Day – "My Baby's Cookin'"
 Wynonna – "To Be Loved By You"
 Sawyer Brown – "(This Thing Called) Wantin' And Havin' It All"
 Terri Clark – "Catch 22"
 Lee Roy Parnell – "We All Get Lucky Sometimes"
 Alan Jackson – "Here In The Real World"
 Sammy Kershaw – "Third Rate Romance"
 Lisa Brokop – "I Know Too Much"
 Bryan White – "Eugene You Genius"
 Kathy Mattea – "Walking Away A Winner"
 Aaron Tippin – "A Real Nice Problem To Have"
 Doug Supernaw – "We're All Here"
 Tim McGraw – "Down On The Farm"
 Linda Davis – "Some Things Are Meant To Be"
 John Michael Montgomery – "Cowboy Love"
 Kim Richey – "Those Words We Said"
 Philip Claypool – "Swingin' on My Baby's Chain"
 Pam Tillis – "You Can't Have A Good Time Without Me"

Eksterne henvisninger 
 Absolute New Country 4 backcover

New Country 4
Album fra 1996
Clemente Russo

Clemente Russo (født 27. juli 1982 i Caserta) er en italiensk tidligere amatørbokser, der er dobbelt verdensmester og har deltaget i fire olympiske lege i de første årtier af 2000'erne. 

Russos første OL var OL 2004 i Athen, hvor han stillede op i letsværvægt og endte på en delt niendeplads.

Han blev verdensmester i sværvægt i 2007 ved at besejre russeren Rakhim Tjakhkiev, og han stillede op i samme vægtklasse ved OL 2008 i Beijing. Her vandt han over en hviderussisk og en ukrainsk bokser, inden en sejr over amerikaneren Deontay Wilder i semifinalen sikrede ham finaledeltagelse. Her mødte han igen Tjakhkiev, der fik revanche med sejr på point, og Russo kunne hermed rejse hjem med sølvmedaljen.

Ved legene fire år senere i London stillede han igen op i sværvægt, og via sejr uden kamp og sejr over en cubaner nåede han igen semifinalen. Her besejrede han aserbajdsjaneren Teymur Məmmədov, hvorpå han i finalen kom op mod ukraineren Oleksandr Usyk, der vandt med dommerstemmerne 14-11. Russo fik dermed sin anden olympiske sølvmedalje.

I 2013 vandt han igen VM-guld i sværvægt, denne gang efter finalesejr over russeren Evgenij Tisjtjenko.

OL 2016 blev hans sidste OL, og her vandt han først over en tuneser, hvorpå han i kvartfinalen tabte til Tisjtjenko.

Han indstillede sin karriere i juli 2021, lige inden det udsatte OL 2020 gik i gang.

Referencer

Eksterne henvisninger 

Boksere fra Italien
Deltagere for Italien ved sommer-OL 2004
Deltagere for Italien ved sommer-OL 2008
Deltagere for Italien ved sommer-OL 2012
Deltagere for Italien ved sommer-OL 2016
Olympiske sølvmedaljevindere fra Italien
Bailey County

Bailey County er et county i den amerikanske delstat Texas. Amtet ligger i den nordvestlige del af delstaten og det grænser op imod Parmer County i nord, Lamb County i øst og mod Cochran County i syd. Amtet grænser også op imod delstaten New Mexico i vest.

Bailey Countys totale areal er 2 143 km² hvoraf 2 km² er vand. I 2000 havde amtet 6 594 indbyggere. 

Administrationsbyen er Muleshoe. 

Amtet har fået sit navn efter Peter James Bailey.

Counties i Texas
Atascosa County

Atascosa County er et county i den amerikanske delstat Texas. Amtet ligger i den sydøstlige del af delstaten. Amtet grænser op imod Bexar County i nord, Wilson County i nordøst, Karnes County i øst, Live Oak County i sydøst, McMullen County i syd, La Salle County i sydvest, Frio County i vest og mod Medina County i nordvest.

Atascosa Countys totale areal er 3 200 km² hvoraf 9 km² er vand. I 2000 havde amtet 38 628 indbyggere.

Administrations byen er Jourdanton. 

Amtet har fået sit navn efter floden Atascosa River.

Counties i Texas
Selja

Selja er en ø i Selje kommune i Vestland fylke i Norge. Øen ligger i Sildegapet syd for Stad og har et areal på 1,6 km². Der bor omkring fem fastboende på øen.

Ruinerne efter Selje Kloster ligger på nordsiden af øen. I følge myterne drev Sankt Sunniva i land på Selja i slutningen af 900-tallet. Klosterruinerne og grotten hvor Sunniva angivelig døde er i dag et populært turistmål.

Øer i Vestland
Sildegapet

Sildegapet er en stor bugt eller en bred fjord på sydsiden af halvøen Stad i de tidligere kommuner  Vågsøy (nu Kinn) og Selje (nu Stad kommune) i Vestland fylke i Norge. Syd for Sildegapet ligger øen Vågsøy. Bugten strækker sig cirka 17 km ind i landet til tre små fjorde og Ulvesundet mellem Vågsøy og fastlandet. 

Fjorden har indløb mellem Kråkenes Fyr i syd og Fureneset i nord. 

Inderst i bugten ligger de tre øer Silda, som bugten er opkaldt efter, Barmøya og Selja eller øen Selje, hvor Selje Kloster ligger. Mellem Selja og Barmøya ligger Røysetfjorden og øst for denne Moldefjorden. Syd for Barmøya ligger Nordpollen, og mellem Ulvesundet og Nordpollen ligger Storpollen.

Fjorde i Vestland
Stad
Kinn
Næstved/Herlufsholm Håndbold

Næstved/Herlufsholm Håndbold er en håndboldklub i Næstved. Seniorholdet spiller i kvalifikationsrækken på Sjælland.
Klubben blev stiftet efter at klubberne Næstved Håndbold og HG slog sig sammen.

I 2011 blev klubben årets breddeklub på Sjælland.
Holdet har nogen gode ungdomsfaciliteter bl.a. med et U-12 hold som nr. 12 i Danmark og et U-14 hold som nr. 5.

Eksterne henvisninger 
 Næstved-håndbold.dk

Håndboldklubber i Danmark
Håndbold
Nicki Hunter

Nicki Hunter (født 19. december 1979 i Lake Worth, Florida), er en amerikansk pornoskuespiller og instruktør. Hun startede sin karriere i 2003.

Priser 
 2005 – AVN Award nomineret – Bedste nye stjerne
 2006 – AVN Award nomineret – Årets bedste skuespiller
 2006 – XRCO Award – Årets bedste skuespiller

Eksterne henvisninger 

 Nicki Hunter Officiel Myspace
 

Pornoskuespillere fra USA
Madam Blå

Madam Blå er en serie af blå kaffekander produceret af den danske virksomhed Glud & Marstrand indtil 1966.

Historie 
Glud & Marstrand blev etableret i 1879 af blikkenslager Poul Glud (1850-1924) og isenkræmmer Troels Marstrand, med en produktion, der omfattede forskellige produkter af tin. I år 1895 begyndte virksomheden også at producere emaljeret køkkentøj, og det mest kendte produkt blev Madam Blå. Allerede i år 1900 rundede produktionen 1.000 kaffekander om dagen og 200.000 om året. Den ikoniske kaffekande kunne fås i 18 forskellige størrelser, fra 1 til 50 kopper kaffe.

Under 2. verdenskrig gik salget af Madam Blå sløjt, ligesom fabrikken havde svært ved at skaffe råvarer til produktionen. Efter krigen og frem til 1957 gik salget atter fremad, men i begyndelsen af 1960'erne måtte virksomheden tage en beslutning om, hvad der skulle gøres ved det vigende salg af emaljeret køkkenudstyr. Bestyrelsen besluttede i 1966 at stoppe for produktionen, og emaljeværket på Rentemestervej i København lukkede ved udgangen af samme år. Dagbladet Politiken skrev i november 1966 en nekrolog over Madam Blå med følgende afslutning: "Ære være Madam Blå's minde. Thi det er ikke blot hendes endeligt vi oplever – men afslutningen på et stykke værdifuld dansk kulturhistorie."

Danmarks største 
Danmark største kaffekande er en Madam Blå, som kaffegrossisten Peter Larsens Kaffe i Viborg som vartegn har ladet opstille ud til Holstebrovej. Kaffekanden var med sin højde på 4,96 meter og vægt på 1,2 tons indtil 2012 optaget i Guinness Rekordbog som verdens største kaffekande.

Referencer

Eksterne henvisninger 

Køkkenudstyr
Kaffe
Etableret i 1895
Ophørt i 1966
Dansk kultur
Letlands Etnografiske Frilandsmuseum

Letlands Etnografiske Frilandsmuseum () er et etnografisk frilandsmuseum i den nordøstlige udkant af Riga i Letland. Museet etableredes i 1924 inspireret af skandinaviske frilandsmuseer. Planen var at etablere et landbrug med islæt fra de fire lettiske landskaber Kurzeme, Zemgale, Vidzeme og Latgale, leveret af bygninger, der repræsenterer forskellige håndværk. I 1932 åbnede museet for offentligheden, og i 1939 stod 40 bygninger opført. I dag består frilandsmuseet af 118 bygninger samt mere end 3.000 genstande. De fleste etniske grupper i Letland er repræsenteret på museet. Museets samlinger tæller cirka 114.000 objekter.

Eksterne henvisninger 
 Officiel hjemmeside 

Museer i Riga
Museer etableret i 1924
Frilandsmuseer
Celeste Star

Celeste Star (født 28. december 1985 i Pomona, Californien), er en amerikansk pornoskuespiller.

Priser 
 2006 – AVN Award nomineret – Bedste sex scene
 2007 – AVN Award nomineret – Bedste solo sex scene
 2008 – AVN Award nomineret – Bedste solo sex scene
 2011 – AVN Award nomineret – Bedste gruppe sex scene

Eksterne henvisninger 

 

Pornoskuespillere fra USA
Croxteth

Croxteth er en bydel i Liverpool, Merseyside, England. Ved United Kingdom Census 2001 blev der registreret 16.543 indbyggere i Croxteth. 

Fodboldspilleren  Wayne Rooney fra fodboldklubben Manchester United er født i Croxteth.

Referencer 

Liverpool
Bydele og forstæder i England